สวัสดีค่ะ สำหรับภาพนี้นะคะ เราก็จะพูดกันเกี่ยวกับเรื่องของโรงเรียนนะคะ เป็นหนึ่งวันนะคะ ของเด็กนักเรียนนะคะ ดูซิว่าเด็กนักเรียนนะ เขาทำอะไรกันบ้างนะคะ ในหนึ่งวันที่เขาจะต้องไปโรงเรียนนะคะ โดยภาพนี้มีทั้งหมดสิบห้าภาพย่อยๆ ด้วยกันนะคะ

เริ่มกันที่ภาพที่หนึ่งค่ะ ภาพที่หนึ่งเป็นภาพของคุณแม่นะคะ แล้วก็คุณลูกนะ มี มีแม่นะคะ หนึ่งคนนะ เป็นผู้หญิงใช่ไหมคะ เขาไว้ผมสั้นนะ ผมดำสั้นนะคะ ใส่เสื้อสีชมพูคอปาดแขนสั้น กระโปรงสีขาวนะคะ เขากำลังอยู่ในบ้านนะคะ กับลูกของเขาใช่ไหมคะ ลูกของเขาก็เป็นเด็กผู้ชายนะคะ ที่มี อาจจะอายุอยู่ในช่วงเรียนหนังสือในระดับมัธยมนะคะ น่าจะเป็นมัธยมต้นนะคะ ก็ยังดูวัยรุ่นๆ เด็กๆ หน่อยนะคะ ก็เขาก็ใส่ชุดนะคะ เตรียมพร้อมที่จะไปโรงเรียนนะ ใส่เสื้อนักเรียนสีขาวแขนสั้นนะคะ แล้วก็ใส่กางเกง ในภาพเรามองไม่เห็นว่าเป็นกางเกงนะคะ แต่ว่าเป็นกางเกงนะคะ เป็นผู้ชายก็ใส่กางเกงสีดำนะคะ ก็เขากำลังนั่งอยู่นะคะ เด็กผู้ชายก็กำลังนั่งอยู่ อยู่ในครัวนะคะ ก็อยู่ในครัว แม่ยืนอยู่ใช่ไหมคะ ส่วนลูกก็กำลังนั่งอยู่นะคะ อยู่ในประมาณว่าเป็นห้องครัวนะคะ อยู่ เขานั่งอยู่ข้างโต๊ะตัวหนึ่งใช่ไหมคะ เด็กผู้ชายนั่งอยู่บนเก้าอี้นะคะ ข้างโต๊ะนะคะ แล้วข้างหน้าเขาก็จะมีถ้วยอยู่หนึ่งใบนะคะ แล้วก็ในมือของเขานะ ก็ถือช้อนสั้นนะคะ ถืออยู่นะ เหมือนกับว่ากำลังกินอาหารเช้าอยู่นะคะ หรือว่ารับประทานอาหารเช้า ทานอาหารเช้า กินอาหารเช้านะคะ ก็กำลังกินอาหารเช้าอยู่นะคะ ในปากของเขานี้ก็กำลังเคี้ยวอยู่เลยใช่ไหม กำลังเคี้ยว เรามองไม่เห็นฟันนะ เขาก็ลักษณะแก้มใช่ไหมคะ แก้มก็จะเป็นแบบตุ้ยๆ ออกมาหน่อยนะคะ ก็คือเหมือนกับว่าอมอาหารไว้อยู่ ก็กำลังกินอาหารเช้าอยู่นะคะ ส่วนแม่ของเขานะ ก็ยืนอยู่อีกฝั่งหนึ่งนะ ยืนอยู่ฝั่งตรงกันข้ามนะคะ ก็กำลังทำกับข้าวอยู่นะ อาจจะเป็น แม่ของเขาอาจจะทำกับข้าวไว้ สำหรับเตรียมไว้ สำหรับตอนเช้า ตอนกลางวัน หรืออาจจะเตรียมวัตถุดิบไว้สำหรับตอนเย็นก็ได้นะ แม่ของเขาก็กำลังหั่น เหมือนกับว่าหั่นผัก หั่นแครอท หั่นอะไรยังงี้นะคะ โดยมือของผู้หญิงคนนั้นนะคะ ที่เป็นแม่ เขาก็ถือมีดอยู่ข้างหนึ่งนะคะ และอีกข้างหนึ่งก็จับผักไว้นะ แล้วก็หั่นเป็นท่อนๆ นะคะ ในภาพเราก็เห็นมีท่อนผัก เราคิดว่าเป็นแครอทละกันเนอะ ก็มีอยู่ประมาณ สอง สี่ หกนะ มีอยู่หกท่อนด้วยกันนะคะ แม่ก็กำลังเตรียมนะคะ เตรียมวัตถุดิบนะคะ สำหรับทำกับข้าวอยู่ในห้องครัวนะคะ โดยในห้องครัว เมื่อกี้เรายังไม่ได้อธิบายใช่ไหม ห้องครัวก็มีโต๊ะนะคะ มีเก้าอี้ใช่ไหม แล้วก็ด้านหลังที่เรามองเห็นก็เป็นหน้าต่างนะคะ หน้าต่างที่เป็นกระจกที่สามารถมองเห็นออกไปข้างนอกได้นะคะ ในภาพนี้อาจจะเป็นกระจก หรือว่าอาจจะเป็นมุ้งลวดก็ได้นะ คือว่ามองเห็นไม่ชัดเจนนะคะ แล้วก็มีผ้าม่านนะ ผ้าม่านสีเหลืองนะ แต่ว่าผ้าม่านเนี่ย ถูกเปิดออกใช่ไหมคะ แยกออกไปทั้งทางซ้ายและทางขวานะคะ และก็จะเห็นตรงกลางนะคะ เป็นกระจกที่ทำให้อากาศผ่านไปผ่านมาได้นะคะ ส่วนอีกข้างหนึ่งนะ ด้านมุมขวาเราก็จะเห็นเป็นลักษณะเหมือนกับกรอบรูปใช่ไหมคะ มีกรอบรูปอยู่นะคะ แต่ว่าในภาพนั้นเรามองไม่เห็นว่าเป็นรูปอะไรนะ แต่ว่ามีกรอบรูปนะ เป็นสี่เหลี่ยมอยู่นะคะ แต่ว่าในภาพนี้เรามองเห็นแค่ครึ่งเดียวนะคะ สรุปภาพนี้ก็จะมีเด็กผู้ชายหนึ่งคนนะ ที่อยู่ในวัยระดับเรียนมัธยมต้นนะคะ แล้วก็มีแม่นะคะ หนึ่งคนนะคะ ที่กำลังยืนเตรียมทำอาหารอยู่

ภาพที่สองค่ะ ภาพที่สองนะคะ ก็หลังจากที่กินอาหารเช้าเรียบร้อยแล้วใช่ไหมคะ ก็เด็กผู้ชายคนนี้ก็จะเตรียมตัวไปโรงเรียนนะคะ ในภาพนี้เราก็จะเห็นเด็กผู้ชายคนนี้ อาจจะเดินกลับไปที่ห้องของเขานะ เพราะว่าหนังสืออะไรพวกนี้นะคะ น่าจะอยู่ในห้องนอนของตัวเองนะคะ หรือว่าอาจจะอยู่ที่มุม มุมใดมุมหนึ่งนะคะ เป็นมุมทำการบ้าน มุมที่เป็นโต๊ะเขียนหนังสือ อะไรยังงี้นะคะ เขาก็เดินไปนะคะ ไปเอาการบ้านใช่ไหม การบ้านของเขา เขาเขียนการบ้านไว้นะคะ ในสมุดนะคะ เล่มสีส้มนะคะ เขาก็เอาการบ้านของเขาเนี่ย ใส่เข้าไปในกระเป๋านะคะ รวมทั้งเอาพวกหนังสือเรียนนะคะ ที่จำเป็นจะต้องเรียนสำหรับวันนี้นะ เช่นวันนี้อาจจะมีเรียนวิทยาศาสตร์ วิชาเลขนะคะ เราก็ ผู้ชายคนนี้ เขาก็เตรียมหนังสือนะคะ ที่อาจจะเอาไปเรียนนะคะ สำหรับวันนี้นะคะ เขาก็เอาใส่กระเป๋านักเรียนของเขานะ ในกระเป๋านั้นก็เป็นกระเป๋าสีฟ้านะคะ แล้วเขาก็กำลังเอาหนังสือนะ แล้วก็สมุดนะคะ หลายเล่มนะคะ ใส่ลงไปในกระเป๋านะคะ ส่วนบนโต๊ะเราก็เห็นมีดินสอนะคะ อยู่สองแท่งนะ มีดินสอ ดินสอสีเขียวนะคะ แล้วก็ดินสอสีส้มนะ แล้วด้านข้างนี้ ไม่แน่ใจว่าอาจจะเป็นยางลบนะคะ หรือว่าอาจจะเป็นที่เหลาดินสอก็ได้ ที่เหลาดินสอก็คือว่า เวลาดินสอเรามัน มันกุดใช่ไหม มันเขียนไม่ได้ เราก็เอาดินสอของเราไปเหลาให้มันแหลมขึ้นนะ เหลาให้มันแหลมขึ้น ให้มันมีไส้โผล่ออกมามากขึ้นนะ เราจะได้เขียนได้นะคะ ก็สมัยนี้ก็บางคนอาจจะไม่ได้ใช้ดินสอแล้ว จะเป็นปากกาใช่ไหม เพราะว่าปากกาก็ไม่ต้องเหลาเนอะ ปากกาก็มีหมึกนะคะ ก็ใช้จนกว่าหมึกจะหมดนะ แล้วค่อยทิ้งไป โอเค ก็ดูที่เด็กผู้ชายคนนี้ใช่ไหมคะ ภาพนี้ก็เห็นชัดเจนนะ ก็คือว่าเขาก็ผมสั้นนะ เป็นผมแบบนักเรียนนะ นักเรียนก็ต้องไว้ผมสั้นนะคะ แล้วก็ใส่ชุด ชุดนักเรียนนะ ชุดนักเรียนก็จะเป็นเสื้อ เหมือน คล้ายๆ กับเสื้อเชิ้ตสีขาวนะคะ แขนสั้น แล้วก็ใส่กางเกงนะคะ กางเกงสีดำ

ภาพต่อมาค่ะ ภาพที่สามนะคะ ภาพที่สามก็ เออ จะต้องออกจากบ้านไปโรงเรียนแล้วใช่ไหมคะ ก็แม่ก็มาส่งที่หน้าประตูบ้านนะคะ ที่หน้าประตูบ้านเลยนะ ก็แม่ก็ยืนอยู่หน้าประตูบ้าน นอกประตูบ้านนะคะ แล้วก็ประตูก็ปิดอยู่ใช่ไหม แม่ยืนอยู่ข้างนอกนะคะ แล้วลูกก็ยืนอยู่ข้างนอกบ้านเหมือนกันนะคะ ลูกก็หันมาสวัสดีคุณแม่ก่อนใช่ไหม ก็สวัสดี บอกว่า แม่ครับผมไปโรงเรียนก่อนนะครับ เดี๋ยวจะรีบกลับมาตอนเย็น อะไรก็ว่าไปนะคะ ก็เด็กผู้ชายก็อยู่ในชุดนักเรียนใช่ไหมคะ แล้วก็ด้านหลังของเขาก็สะพายเป้สีฟ้านะ ในเป้ของเขาก็จะมีพวกหนังสือ ดินสอ ปากกา พวกอุปกรณ์ที่ใช้เกี่ยวกับการเรียนของวันนี้นะคะ ในภาพนี้เราก็เห็นเด็กผู้ชายคนนี้นะคะ ใส่กางเกงขาสั้นสีดำนะ ก็เป็นชุดนักเรียนทั่วไปนะคะ ของประเทศไทยนะ ก็เป็นเสื้อสีขาว กางเกงสีดำนะคะ แล้วก็รองเท้า เขาก็ใส่รองเท้าสีดำด้วยนะ แล้วก็มีถุงเท้านะคะ ก็เป็น แบบว่า เป็น เขาเรียกว่าอะไร เป็นชุดนักเรียนยังงี้นะคะ ก็เป็นบังคับเลยว่าทุกคนก็ต้องแต่งตัวในลักษณะนี้นะคะ ส่วน แล้วก็เขาก็กำลังจะไปโรงเรียนใช่ไหม เขาก็ยกมือขึ้นนะคะ มาประกบกันใช่ไหม เขาก็พนมมือนะคะ แล้วก็ไหว้แม่ของเขานะคะ ก็คือสวัสดี หรือว่าบอกว่า ไปก่อนนะครับ อะไรยังเงี้ยนะคะ ก็สวัสดีครับแม่ ผมไปก่อนนะครับนะ แล้วเจอกันนะคะ ส่วนแม่ก็ยืนอยู่หน้าบ้านนะคะ แม่เราก็เห็นนะคะ ชัดเจนเหมือนเดิมก็คือผมสีดำ ผมสั้นใช่ไหม แล้วก็เสื้อสีชมพูคอปาดแขนสั้น กระโปรง ใส่กระโปรงสีขาวนะคะ สั้นประมาณหัวเข่านะ แล้วก็แม่ก็ยืนอยู่หน้าบ้าน แล้วก็เอามือกุมอยู่ที่ด้านหน้าใช่ไหมคะ ก็ โอเค ลูก ตั้งใจเรียนนะ อะไรยังงี้นะ ก็อาจจะพูดเลย บอกว่า ตั้งเรียนนะ อย่าเล่นเยอะนะ รีบๆ กลับบ้าน ไรยังงี้นะ ก็อาจจะพูดยังงี้ได้นะคะ ส่วนด้านหลังของบริเวณบ้านเห็นไหมคะ เป็นฉากหลังของบริเวณบ้าน ก็เป็นพวกต้นไม้ มีต้นหญ้า มีอาจจะเป็นแบบข้างๆ บ้านนะคะ เป็นสนามหญ้าเป็นอะไรยังงี้นะคะ สีเขียวๆ นะ ที่เรามองเห็นอยู่ด้านหลัง

ภาพที่สี่นะคะ ภาพที่สี่นะคะ ก็เขาก็เดินไปโรงเรียนนะ อาจจะแบบว่าโรงเรียนจะอยู่ใกล้บ้านไรยังงี้นะคะ ก็เดินไปโรงเรียน แล้วก็ไปเจอกลางทางเนอะ ไปเจอเพื่อนร่วมทางนะคะ ที่อยู่โรงเรียนเดียวกันใช่ไหมคะ ก็เดินมาด้วยกันนะคะ ก็ทั้งสามคนเดินมาด้วยกัน ในภาพนี้เราเห็นนักเรียนอยู่สามคนนะ เราก็จะเห็นเครื่องแบบของผู้หญิงกับผู้ชายใช่ไหมคะ ว่ามันแตกต่างกันนะ เด็กผู้หญิงก็จะอยู่ แต่ว่าชุดมันก็จะอยู่ในทำนองเดียวกันใช่ไหมคะ ก็จะเป็นเสื้อสีขาวนะคะ แล้วก็มีปกนะ แขนสั้น แล้วก็ส่วนผู้ชายก็จะใส่กางเกงขาสั้นสีดำนะ ส่วนผู้หญิงก็จะใส่กระโปรงนะ สั้น ก็คือไม่สั้นเหนือเข่า ต้องสั้น เขาเรียกว่าอะไร ต้องยาวเลย เขาเรียกว่าอะไร อะ เลยเข่าลงไปนะคะ คือไม่สั้นเหนือเข่านะคะ คือว่าไม่งั้นก็จะผิดระเบียบใช่ไหม แล้วก็ใส่รองเท้านักเรียน ใส่ถุงเท้านักเรียนสีขาวนะคะ ผู้หญิงก็สังเกตว่าก็คือผมก็สั้นเหมือนกันนะคะ แล้วก็เด็กทั้งสามคนนี้ก็ อะมีคนแรกก่อน คนแรกก็จะเป็น สะพายกระเป๋าเป้สีส้มนะคะ แล้วก็ใส่แว่นตาด้วย คนนี้ก็ผมสั้นเรียบร้อยนะคะ ไม่ได้มีผมตั้งอะไร ก็ใส่ชุดนักเรียนสีขาว แล้วก็กางเกงสีดำ แล้วก็มีถุงเท้า แล้วก็มีรองเท้านะคะ ส่วนคนกลางก็คือคนที่เราพูดถึงในเรื่องนี้ใช่ไหมคะ ก็คนนี้เขาก็สะพายกระเป๋าเป้เหมือนกันนะ เป็นกระเป๋าเป้สีฟ้านะคะ ส่วนเครื่องแบบก็เหมือนกันใช่ไหม ใส่เสื้อสีขาว กางเกงสีดำ ถุงเท้า รองเท้านะคะ คนนี้ก็จะผมแบบแนวๆ หน่อยนะ วัยรุ่นๆ หน่อย ผมตั้งๆ หน่อยนะ เพราะว่าต้องการแปลกแตกต่างนะคะ ส่วนคนที่สามก็เป็นผู้หญิงใช่ไหมคะ อันนี้ก็ดูธรรมดานะ ก็ผมสั้นนะคะ แล้วก็ใส่เสื้อนักเรียนนะคะ เสื้อสีขาว กระโปรงสีดำ สะพายกระเป๋าเป้สีฟ้านะ แล้วก็ถุงเท้าและรองเท้า ลักษณะก็คือจะเป็นลักษณะเดียวกันเลยนะ ทั้งสามคนก็เดินไปโรงเรียนด้วยกันนะคะ เพราะว่าเวลาเข้าเรียนนี้ มันก็จะแบบประมาณแปดโมง อะไรยังงี้นะคะ แล้วเราก็อาจจะเจอเพื่อนกลางทาง เจอเพื่อนหน้าโรงเรียนยังเงี้ย แล้วเราก็เดินไปด้วยกัน

ภาพที่ห้าค่ะ ภาพที่ห้าก็สังเกตนะคะ ก็เด็กก็ผ่าน ทั้งสามคนก็กำลังเดินเข้าสู่ประตูรั้วโรงเรียนแล้วใช่ไหมคะ ก็ส่วนใหญ่ก็จะมีครูนะ เหมือนยืนรอรับนักเรียนอยู่อะไรยังเงี้ยใช่ไหม ยืนรอนักเรียนสวัสดีทักทายกันยังเงี้ย สำหรับครูที่มาเร็วหน่อย ก็จะมายืนนะคะ ก็ในภาพเราก็จะเห็นครูนะคะ ก็เป็นผู้หญิงตัวค่อนข้างสูงนะ ก็ใส่เป็นชุดนะคะ เป็นชุดเสื้อ เขาเรียกว่าอะไร เสื้อก็เป็นเสื้อมีปกนะคะ แขนสั้น แล้วก็ใส่กางเกงสีฟ้านะคะ สำหรับครูนี้ก็มีชุด เขาเรียกว่าชุดทางการ ชุดครูเหมือนกันนะคะ ซึ่งก็จะกำหนดให้ใส่ ในบางโรงเรียนอาจจะกำหนดให้ใส่ทุกวันจันทร์ หรือว่าเฉพาะวันที่มีวันสำคัญของทางโรงเรียนนะคะ ที่ครูจะต้องใส่นะคะ ส่วนวันทั่วไปวันอื่นๆ ก็เป็นเขาเรียกว่าชุดไปรเวทนะคะ หรือว่าชุดแบบสุภาพเรียบร้อยทั่วไป อะไรยังงี้ก็ได้นะ ก็คือให้สุภาพนะคะ แต่ว่าครูเนี่ย ก็คือไม่จำเป็นจะต้องแต่งชุดครูทุกวันใช่ไหมคะ ก็แต่งเฉพาะวันสำคัญนะคะ อย่างที่ผู้พูดประสบมาก็คือว่าแต่งทุกวันจันทร์นะ สมัยตอนที่เรียนหนังสือก็คือครูก็จะแต่งทุกวันจันทร์นะคะ ส่วนวันศุกร์ก็ครูจะแต่งชุดสบายๆ ได้นะ แล้วก็วันทั่วไปก็จะเป็นชุดเรียบร้อยนะ แต่ส่วนใหญ่ก็ต้องเป็นชุดเรียบร้อยหมดนะคะ อะ ในภาพนี้ ภาพที่ห้า พูดต่อ เมื่อกี้เด็กนักเรียนสามคนก็เดินเข้าประตูรั้วโรงเรียนมาแล้วนะคะ แล้วก็เจอคุณครูนะ เขาก็สวัสดี สวัสดีคุณครูนะ ก็แบบว่า สวัสดีครับ สวัสดีค่ะ อะไรก็ว่าไปใช่ไหมคะ พบกับคุณครู คุณครูก็ อ๊ะสวัสดีจ๊ะนักเรียน มาแต่เช้าเลยนะ รีบไปเข้าห้องเรียน รีบไปเก็บของนะคะ ก็ทักทายกันนะ เป็นการทักทายกันในตอนเช้านะคะ เด็กทั้งสามคนนี้ ก็คนเดิมที่เราพูดไปเมื่อกี้เนอะ ก็เดินมาพร้อมกัน แล้วก็ไหว้คุณครูพร้อมกันทั้งสามคนเลยนะ ก็การไหว้ก็คือเอามือนะคะ สองข้างใช่ไหม มาประกบกันนะคะ แล้วก็ไหว้นะคะ แล้วก็มีการโค้งตัวเล็กน้อย โค้งตัวเป็นการแสดงการ แสดงความเคารพนะคะ แล้วก็ครูก็เป็นผู้ใหญ่กว่าใช่ไหม ก็บางครั้งก็อาจจะรับไหว้หรือไม่ต้องก็ได้นะคะ แต่จริงๆ แล้วบางคนก็อาจจะรับไหว้ รับไหว้ก็คือการไหว้ เอามือมาประกบกัน แล้วก็ โอเค สวัสดีด้วยนะคะ เด็กอันนี้ก็อาจจะเด็กเกินไปนะ ครูก็ไม่จำเป็นต้องไหว้รับไหว้ก็ได้ แล้วก็ครูก็ เมื่อกี้ลืมอธิบายนะคะ ครูเขาก็มีผม ผมดำนะ ผมดำ ผมสั้น หน้าม้านะ แล้วก็มัดผมจุกไปด้านหลังนะคะ ก็หลังจากที่ทักทายกันเรียบร้อยแล้วก็นักเรียนก็ไปได้

ภาพที่หกค่ะ ภาพที่หก หลังจากที่ทักทายครูเรียบร้อยนะ นักเรียนก็ไปเข้าที่ห้องเรียนของตัวเองใช่ไหมคะ ก็จะมีห้องเรียนนะคะ ก็เอากระเป๋า เอาอะไรไปวางเก็บไว้ก่อนนะคะ เพราะว่ามาตอนเช้าใช่ไหมคะ อาจจะออกไปเดินเล่นไปทำอะไรก่อนใช่ไหม อาจจะไปหากินน้ำ ไปเล่นกับเพื่อน ไปคุยกับเพื่อน ไปนั่งพักผ่อนตรงไหนก็ได้นะ เพราะว่ายังไม่ถึงเวลาที่จะประชุมใช่ไหม เพราะว่าเวลา ก็จะมีเวลาที่ทุกคนจะต้องประชุมพร้อมกัน คือเวลาแปดโมงเช้านะคะ ตอนนี้นักเรียนก็อาจจะมาเช้าหน่อยนะ อาจจะมาสักเท่าไหร่ เจ็ดโมงครึ่ง เจ็ดโมงสี่สิบห้านะคะ ก็ยังไม่ถึงเวลา นักเรียนก็เอากระเป๋าขึ้นมาเก็บในห้องก่อนนะคะ ในห้องเรียนก็จะเห็นเป็น มีสิ่งที่สำคัญเลยก็มีกระดานดำใช่ไหมคะ กระดานดำ เราเรียกกระดานดำ แต่ว่าจริงๆ แล้วมันแบบเป็นสีเขียวนะ อ่า เราก็ใช้ชอล์กใช่ไหม เวลาเราเขียนเราก็ใช้ชอล์กนะ ชอล์กที่เป็นชอล์กสีขาว หรือว่าชอล์กสีก็มีใช่ไหม เขียนลงไปนะคะ ที่กระดานนะคะ แต่ตอนนี้ที่กระดานนั้นมันว่างเปล่าใช่ไหมคะ เพราะว่าไม่มีอะไร ก็คือลบทำความสะอาดเรียบร้อยแล้วนะคะ ที่เราเห็นก็เรียกว่ากระดานดำนะ เป็นลักษณะสี่เหลี่ยม สี่เหลี่ยมผืนผ้านะคะ ใหญ่ๆ นะคะ ที่อยู่ด้านหน้าสุดนะคะ แล้วก็นักเรียนคนที่ใส่แว่นนะคะ ก็นั่งอยู่ซ้ายสุดนะ ส่วนนักเรียนคนกลางนะคะ คนที่เราพูดถึง ที่เขาเพิ่งกินอาหารเช้าเมื่อสักครู่นี้นะ เขาก็นั่งอยู่ตรงกลางนะคะ ส่วนด้านขวาสุดก็เป็นนักเรียนผู้หญิงใช่ไหมคะ เขานั่งอยู่ด้านขวาสุด แล้วเขาก็เอากระเป๋าของแต่ละคนเนี่ย วางไว้บนโต๊ะก่อนนะคะ วางไว้เพราะว่าจะเตรียมตัวไปเข้าแถวนะคะ หรือว่าไปประชุมนะคะ ที่ตรงบริเวณ เขาเรียกว่าอะไร สนามในโรงเรียนนะคะ ภายในสนามในโรงเรียน

ภาพที่เจ็ดค่ะ อะสังเกตนะคะ ภาพนี้นะคะ ก็เป็นช่วงรวมตัวกันนะคะ ตอนนี้ยังไม่ถึงเวลาใช่ไหมคะ ก็จะเป็นรอคุณครู รอให้นักเรียนมารวมตัวกันให้พร้อมก่อนใช่ไหมคะ ในภาพนี้เราก็จะเห็นมีเสาธงนะ เสาธงนะคะ เป็นเสาเหล็กนะคะ ยาวๆ นะคะ ยาวมากเลยนะ แล้วก็มีธงนะคะ ธงก็ในที่นี้ของเราก็จะใช้เป็นธงไทยนะ ธงไทยนะ ในภาพก็เป็นสีเหลือง แต่ว่าธงไทยไม่ใช่สีนี้นะคะ ก็จะมีธงประเทศไทยนะคะ แต่ว่าธงนะ ยังไม่ถูกชักขึ้นใช่ไหม ก็จะอยู่ด้านล่างสุดก่อนนะ ก็จะมีเสาธงตรงนี้เรียกว่าเสาธง แล้วก็ธงก็ยังอยู่ด้านล่างสุดนะคะ คือว่ายังไม่ถูกชักขึ้นไปนะ แล้วก็นักเรียนก็มารอใช่ไหมคะ มารอแบบพิธีการประชุมกัน ร้องเพลงชาติ ไรยังงี้นะคะ นักเรียนก็ยืนรออยู่สี่ห้าคนนะคะ ยืนพูดคุยกันนะ รอครู รอเวลานะคะ เพราะว่าตอนนี้ยังไม่ถึงเวลาแปดโมงใช่ไหมคะ แล้วก็ด้านหลังก็จะเป็นท้องฟ้านะคะ มีเมฆอยู่สองก้อนนะ แล้วก็มีนักเรียนอยู่ห้าคนนะ เป็นผู้หญิงสองคน ผู้ชายสามคน ก็กำลังยืนคุยกันเล่นกันนะคะ แต่ก็ยืนเป็นแถวนะคะ เพราะว่าในตอนเช้าเนี่ย ตอนแปดโมงทุกคนก็ต้องอยู่ในแถวใช่ไหมคะ ตั้งแถวให้เป็นระเบียบเรียบร้อยนะคะ

ภาพที่แปดค่ะ ภาพที่แปดนะคะ ก็เมื่อถึงเวลาแปดโมงตรงใช่ไหมคะ ก็ที่ประเทศไทยนะคะ ก็จะมีการชักธงขึ้นเสานะ อันนี้ก็เป็นที่โรงเรียน ที่โรงเรียนก็จะมีการ เขาเรียกว่า นักเรียนทุกคนเนี่ย ช่วงเวลาแปดโมงก็ต้องมาประชุมกันใช่ไหมคะ มายืนอยู่หน้าแถวนะ เขาเรียกว่าก็จัดแถวให้เป็นระเบียบนะคะ สำหรับทุกคนทั้งโรงเรียนนะคะ ในภาพนี้ก็เราเห็นนักเรียนอยู่หกคนนะ แล้วมีคุณครูอยู่หนึ่งคนนะ แต่จริงๆ แล้วโรงเรียนนั้นต้องมีคนเยอะกว่านี้แน่นอนนะคะ ในภาพก็จะมีนักเรียนเข้าแถวอยู่ห้าคนใช่ไหมคะ แล้วก็มีคนชักธงขึ้นเสาอยู่หนึ่งคนนะคะ ก็การชักธงก็เป็นการดึงเชือกใช่ไหมคะ เราก็จะมีการเปิดเพลงชาตินะคะ ในช่วงเวลาแปดโมงเช้านะคะ แล้วก็คนที่ชักธงเนี่ย ก็ต้องค่อยๆ ชักธงขึ้นใช่ไหมคะ ชักธงขึ้นจนกว่าจะ เขาเรียกว่าอะไร ให้ธงนั้นเนี่ย ไปอยู่ที่สุดยอดพอดีนะคะ จนกว่าเพลงจะจบนะคะ พอเพลงจบปุ๊บ ธงก็ไปอยู่ที่ยอดเสาพอดีนะคะ ก็ผู้ชายก็ เด็กผู้ชาย เด็กนักเรียนผู้ชายก็ชักธงนะคะ ก็ชักธงไปตามจังหวะของเพลงชาตินะคะ เพลงชาติก็เปิดไปนะคะ ในช่วงทุกเช้าเวลาแปดโมงเช้านะคะ แล้วก็ยังไงคะ ทุกคนก็ต้องยืนนะคะ ยืน เขาเรียกว่าแสดงความเคารพเนอะ ยืนนิ่งๆ นะคะ แล้วก็ร้องเพลงตามไปด้วยนะคะ ร้องเพลงชาติตามไปด้วยทุกเช้านะคะ ก็ในภาพก็จะเห็นครูก็จะยืนนิ่งนะคะ ยืนแบบว่าแสดงความเคารพนะคะ ยืนนิ่งคือไม่ได้เล่นนะ เด็กนักเรียนก็ไม่ได้เล่นนะ ก็ยืนแบบตัวตรงนะคะ แล้วก็ตั้งใจร้องเพลงชาตินะคะ ในช่วงเวลาแปดโมงเช้านะคะ หลังจากที่ร้องเพลงชาติเสร็จแล้วเนี่ย ก็จะเป็นพิธีการของทางโรงเรียนนะ ก็จะมีการพูดคุยให้ข้อมูลกับนักเรียนใช่ไหมคะ เช่นเกิดอะไรขึ้นบ้าง มีกิจกรรมอะไรบ้าง ต้องการให้ใครไปสมัครอะไร ทำยังไง คือว่าเป็น เขาเรียกว่าอะไร ข้อมูลข่าวสารที่มาประชุมกัน มาแจ้งกันนะคะ ประจำทุกวันนะคะ ก็จะมีครูที่เป็น บางครั้งก็จะเป็นผู้อำนวยการนะคะ หรือว่าครูที่มีหน้าที่เกี่ยวข้องนะคะ ที่จะจัดการประชุมในวันนั้นนะคะ ก็ออกมาให้ข้อมูลกับนักเรียนนะคะ ส่วนใหญ่ก็ใช้เวลาไม่นานนะ ก็ แล้วนักเรียนก็แยกย้ายกันเข้าห้องเรียนไป

ภาพที่เก้าค่ะ ภาพนี้นะคะ ก็หลังจากที่ประชุมตอนเช้าเสร็จเรียบร้อยแล้วใช่ไหมคะ ก็กลับมาเข้าที่ห้องเรียนใช่ไหมคะ ก็เริ่มเรียนกันตามปกตินะคะ ตอนนี้กระดานดำก็ถูกเขียนเยอะแยะแล้วนะคะ เพราะว่ามีวิชาการเรียนการสอนแล้วนะคะ ก็คุณครูผู้หญิงคนนี้ใช่ไหมคะ ตัวสูงๆ สูงๆ คนนี้เขาก็เขียนเขาเรียกว่าอะไร สิ่งที่จะต้องการให้นักเรียนเรียนรู้นะคะ ก็เขียนอยู่บนกระดานนะคะ วิชานี้น่าจะเป็นวิชาเลขนะคะ แล้วก็มองเห็นตัวเลขนะคะ แล้วก็มีสัญลักษณ์ของวิชาคณิตศาสตร์อยู่ด้วยนะคะ แล้วก็มีนักเรียนในภาพนะคะ เราก็จะเห็นด้านหน้าห้องใช่ไหมคะ มีนักเรียนที่เรามองเห็นเนี่ย มีอยู่ห้าคนนะคะ ก็นั่งอยู่ที่โต๊ะนักเรียนนะ มีโต๊ะและเก้าอี้นักเรียนใช่ไหมคะ ที่อยู่ในรูปแบบเดียวกันนะหน้าตาเหมือนกันนะคะ แล้วก็นักเรียนทุกคนนะก็แต่งตัวเหมือนกันนะคะ ก็คือเป็นชุดนักเรียนใช่ไหมสีขาวแล้วก็กระโปรงกางเกงสีดำนะคะ แล้วก็ผมสั้นนะทุกคนก็เป็นผมสั้นอันนี้ก็จะเป็นรูปแบบของโรงเรียนมัธยมนะคะ โรงเรียนรัฐบาลมัธยมนะคะ มัธยมต้นนะที่เด็กผู้ชายก็ต้องผมสั้นผู้หญิงก็ต้องไว้ผมสั้นนะคะ แล้วก็ในภาพก็ทุกคนก็ตั้งใจเรียนหนังสือดีใช่ไหมคะ ก็เด็กทุกคนก็เปิดหนังสือเรียนนะคะ กางออกใช่ไหมแล้วก็ตั้งใจฟังครูนะครูก็พูดสอนวิชาเลขไปนะแล้วก็เขียนกระดานนะคะ อธิบายให้นักเรียนเข้าใจ

ภาพที่สิบค่ะ ภาพที่สิบนะคะ ก็เป็นการทำข้อสอบใช่ไหมคะ เป็นการทำข้อสอบ ในช่วงนี้อาจจะเป็นข้อสอบเก็บคะแนน อะไรยังงี้เนอะ เพราะว่ายังไม่ใช่เป็นวันสอบปลายภาคอะไรยังงี้ใช่ไหมคะ ก็จะมีข้อสอบเก็บคะแนนนะ ในแต่ละวิชานะ ก็จะมีการเก็บคะแนน เขาเรียกว่าอะไร เก็บหลายๆ ครั้ง หลายๆ ครั้งอะนะคะ ก็คือเป็นการเก็บคะแนนย่อยๆ นะคะ เพื่อไปรวมคะแนนครั้งสุดท้ายนะคะ ตอนที่จะให้เกรดนักเรียนใช่ไหมคะ ซึ่งเกรดเนี่ย ในที่ประเทศไทยเนี่ย ก็จะมีการให้เกรดตั้งแต่เกรดศูนย์ถึงเกรดสี่นะ เกรดศูนย์นี้ก็คือตก[ใช่ไหม] ตกก็คือไม่ผ่าน แล้วก็เกรดสี่นี้ก็คือเป็นคะแนนยอดเยี่ยมนะ คือดีมากนะ ก็ศูนย์นี้คือบอกได้เลยว่าต่ำกว่าห้าสิบเปอร์เซ็นต์ใช่ไหมคะ หรือว่าต่ำกว่าห้าสิบคะแนนนะ เพราะว่าในการเก็บคะแนนเนี่ย คะแนนจะถูกรวมเป็นหนึ่งร้อยคะแนนนะ หรือว่าเป็นหนึ่งร้อยเปอร์เซ็นต์ไรยังงี้นะคะ ส่วนในการสอบย่อยสอบเทสอะไรพวกนี้นะคะ ในแต่ละวิชา ในแต่ละชั่วโมงเนี่ย ก็จะถูกเอาไปเป็น เขาเรียกว่าเป็นคะแนนเก็บย่อยๆ ย่อยๆ เพื่อไปบวกกันนะคะ ในตอนสุดท้ายของปลายเทอมนะคะ หรือว่าปลายภาคนะคะ ก็คะแนนก็จะมีนะคะ มีตั้งแต่เกรดศูนย์ถึงเกรดสี่นะคะ ดังนั้นถ้าเราได้เกรดหนึ่งงี้ เราก็ถือว่าผ่านนะ แต่ว่ามันก็อาจจะแบบคือผ่านเกณฑ์ แต่ว่าคะแนนยังไม่ดีนะ แต่ถ้าเราได้ประมาณเกรดสามเกรดสี่ ก็ถือว่าเป็นผลการเรียนค่อนข้างดีนะคะ ดังนั้นเนี่ย ส่วนศูนย์นี้ก็คือว่าไม่ผ่านนะ ต้องการทำการแก้ไขนะคะ อาจจะต้องเรียนใหม่นะ เรียนวิชานั้นใหม่นะคะ หรือว่าติดปัญหาอะไร เราไม่ได้ส่งงานหรือเปล่านะ ต้องไปคุยกับคุณครูใช่ไหมคะ ว่าเราไม่ผ่านตรงไหน เราไม่ได้ส่งงาน หรือว่าเวลาเรียนอะไรของเราไม่ครบหรือเปล่า อะไรยังงี้นะ ซึ่งถ้าเกิดว่าในกรณีที่แย่จริงๆ ก็คือต้อง ต้องเรียนซ้ำวิชานั้นใหม่เลยนะคะ ก็ในภาพที่สิบนะก็เป็นภาพของการทำข้อสอบนะ ดังนั้นในการทำข้อสอบในแต่ละวิชา ในแต่ละชั่วโมง ทุกครั้งมันก็มีความสำคัญใช่ไหมคะ เพราะว่าเป็นการเก็บคะแนนนะคะ เก็บคะแนนไปเรื่อยๆ นะ สำหรับที่จะวัดผลในช่วงปลายภาคนะคะ ในภาพเราก็เห็นมีเด็กผู้ชายคนหนึ่งนะ ก็ตั้งใจทำข้อสอบมากเลยนะคะ ในมือของเขาก็จะเป็น ถือดินสอสีแดงนะ แล้วกำลังเขียนคำตอบอยู่เลยนะคะ กำลังเขียนนะคะ หน้าตาดูยิ้มนะคะ อาจจะทำข้อสอบได้ รู้สึกง่ายนะ โอ้โหทำไมครูออกข้อสอบง่ายจังเลยเนี่ย โอ้โหง่ายจริงๆ แล้วก็เขียนๆๆ ไปนะคะ

ภาพที่สิบเอ็ดค่ะ ก็หลังจากที่ทำข้อสอบเสร็จแล้วใช่ไหมคะ ก็ในหนึ่งวันก็ผ่านไปแล้วครึ่งวันนะคะ ก็ถึงเวลาที่จะรับประทานอาหารกลางวันนะคะ หรือว่าช่วงเวลาพักกลางวัน กินอาหารกลางวันนะคะ ก็ที่โรงเรียนก็จะมีโรงอาหารใหญ่นะคะ เพราะว่านักเรียนค่อนข้างเยอะนะ โรงอาหารนี้ก็จะเป็น มีลักษณะโต๊ะแล้วเก้าอี้แบบในรูปนี้เลยนะคะ ส่วนใหญ่ก็คือเป็นโต๊ะใหญ่นะคะ แล้วก็ยาว แล้วก็เป็นเก้าอี้นั่งนะคะ เป็นเก้าอี้แบบแผ่นไม้ยาวๆ นะคะ ที่สามารถนั่งได้หลายๆ คนพร้อมกันนะคะ ในภาพเราเห็นมีนักเรียนหลายคนนะคะ แต่ว่าเราจะแต่ดูที่ภาพที่เราเห็นใกล้ที่สุดนะ มีนักเรียนอยู่ห้าคนใช่ไหมคะ ภาพที่เราเห็นมีเพื่อนกันสามคนนะ ที่เดินมาด้วยกันเมื่อเช้านี้นะ เขาก็มีเด็กผู้ชายใส่แว่น แล้วก็มีเด็กผู้ชายที่กินอาหารเช้า แล้วก็มีเด็กผู้หญิง ก็นั่งคุยกัน เป็นเพื่อนกัน กินข้าวด้วยกัน กินข้าวเวลาเดียวกันนะคะ ก็สังเกตก็จะมีจานคนละหนึ่งใบนะ แล้วก็มีแก้วคนละแก้วนะคะ แล้วก็มีช้อน แล้วก็นั่งกินกันไปคุยกันไปนะคะ เป็นช่วงเวลาพักกลางวัน ก็พักกลางวันก็ประมาณเท่าไหร่อะ เที่ยงถึงบ่ายโมงไรยังงี้นะคะ ก็เป็นเวลาหนึ่งชั่วโมงนะคะ หรือในบางโรงเรียนจะเป็นสิบเอ็ดโมงครึ่งถึงเที่ยงครึ่ง อะไรยังงี้ก็ได้นะคะ ก็แล้วแต่โรงเรียนนะคะ ว่าจัดตารางสอนตารางเรียนแบบไหน มีเวลาพักตอนไหนนะ โดยเฉพาะโรงเรียนใหญ่ๆ เนี่ย อาจจะต้องแบ่งเวลาพักให้ไม่เหมือนกันนะ เพราะว่าอาจจะเช่นมอต้นกินก่อน และหลังจากนั้นให้เป็นมอปลาย ไรยังงี้ ก็คือให้แบ่งเวลาพักให้ห่างกันครึ่งชั่วโมง เพราะว่านักเรียนก็จะได้ไม่ เขาเรียกว่าอะไร ไม่มารวมกันเยอะมากเกินไปใช่ไหมคะ แล้วก็เกี่ยวกับระบบการจัดการการทำอาหารไรยังงี้จะได้ทำให้ทันกับนักเรียนทุกคนด้วย

ภาพที่สิบสองค่ะ ภาพที่สิบสองนะคะ หลังจากที่ทานอาหารเสร็จแล้วใช่ไหมคะ ก็มาเริ่มวิชาการเรียนการสอนต่อไปเลยนะคะ ก็วิชานี้ก็เป็นวิชาพละนะ เหมือนกับพลศึกษานะคะ ภาพที่สิบสองนะคะ ก็ครูคนเดิมใช่ไหมคะ ครูคนนี้ก็สอนทุกวิชาเลยนะ ครูคนนี้ก็ใน เขาเรียกที่คอของเขานั้น ก็ห้อยนกหวีดด้วยนะ มีนกหวีดนะ เป็นแบบว่านกหวีดนี้ก็คือ เวลาเราเป่ามันก็จะมีเสียงวี้ดๆ แหลมๆ ออกมานะคะ ก็เป็นเหมือนกับว่าให้สัญญาณ เช่น หยุด หรือว่าให้สัญญาณ วิ่ง เป็นการเขาเรียกว่าอะไรให้เสียง ให้เสียงสัญญาณนะคะ ในภาพเราก็จะเห็นมีเด็กนักเรียนอยู่สามคนนะ ก็กำลังเล่นกีฬากันอยู่นะเนี้ย อาจจะเป็น เล่นอะไรอะ เล่นฟุตบอลใช่ไหมอะ อ่า เด็กก็เล่นฟุตบอลกันอยู่นะคะ สามคนนะ จริงๆ ก็มีมากกว่านั้น แต่ในภาพนี้เราเห็นมีสามคนนะ ก็เพื่อนกันคนเดิมนะ เด็กผู้ชายที่ใส่แว่นแล้วก็เด็กผู้ชายผมตั้งนะคะ ก็กำลังเตะฟุตบอลกันอยู่นะคะ แล้วก็เขาเรียกว่าอะไรอะ แล้วก็มีเด็กผู้ชายอีกคนหนึ่งนะ เหมือนกับว่าทำมือแบบว่าโบก บอกว่าไม่เล่นละ จะไปแล้ว ไรยังงี้นะคะ อาจจะเหนื่อยหรือว่าอะไรยังงี้นะคะ ก็ทั้งสองคนก็เล่นกันไปก่อน มีเด็กผู้ชายสองคนก็เล่นด้วยกันอยู่นะคะ

ภาพที่สิบสามค่ะ ภาพที่สิบสามก็เป็นเวลาเลิกเรียนแล้วนะคะ เลิกเรียนนะคะ ก็เด็กๆ ทั้งสามคนที่เราเห็นที่มาด้วยกันเมื่อเช้านี้นะคะ ก็เดินกลับบ้านพร้อมกันเหมือนกันนะคะ วันนี้ก็เย็นนี้เด็กผู้หญิงเดินนำหน้าก่อนนะคะ แล้วก็มีเด็กผู้ชายผมตั้งๆ เดินตามมา ตามด้วยเด็กผู้ชายที่ใส่แว่นเดินหลังสุดนะคะ ทั้งสามคนก็เดินกลับบ้านกันนะคะ

ภาพที่สิบสี่ค่ะ ภาพที่สิบสี่ วันนี้ก็กลับมาที่บ้านแล้วนะคะ เป็นช่วงตอนเย็นใช่ไหม ก็หลังเลิกเรียนนะคะ ก็สองคนนี้นะ เป็นเด็กผู้ชายนะคะ เป็นเพื่อนกันใช่ไหมคะ ก็กลับมาอยู่บ้านของเด็กผู้ชายผมตั้งนะ ก็คือเด็กผู้ชายที่อยู่ด้านซ้ายเนี่ย แล้วก็เพื่อนของเขาเป็นผู้ชายใส่แว่นนะคะ ก็มาที่บ้านของเขาด้วย ก็คือว่า มาทำการบ้านด้วยกันนะคะ ในภาพเราก็เห็นนะ นั่งอยู่ เหมือนกับว่านั่งอยู่ในครัวเมื่อเช้านี้เลยนะคะ ก็เป็นโต๊ะอเนกประสงค์นะคะ กินอาหารก็ได้ ทำกับข้าวก็ได้ ไว้เป็นโต๊ะทำงาน โต๊ะทำการบ้านก็ได้นะ นั่งอยู่นะคะ แล้วก็บนโต๊ะก็มีหนังสือหลายเล่มเลยทีเดียวนะคะ ก็ดูแล้วหน้าตายังไง เคร่งเครียดนะ กำลังตั้งใจทำการบ้านอยู่นะคะ บนโต๊ะเราก็เห็นมีหนังสือสีส้มกับสีเขียวนะคะ วางซ้อนกันอยู่นะคะ แล้วก็ เด็กผู้ชายสองคนก็กางหนังสือของตัวเองนะคะ แล้วก็ หรือว่าเป็นสมุดนี่แหละค่ะ ก็เขียนการบ้าน เขียนคำตอบนะคะ หรือว่าเป็นคำถามที่ครูให้มานะคะ ก็ต้องกลับมาทำใช่ไหม มาหาคำตอบที่บ้านนะคะ ทั้งสองคนก็ช่วยกันปรึกษา ช่วยกันเขียนนะคะ อาจจะถามว่า เออ ข้อนี้ตอบถูกไหม อะไรไหม อันนี้ก็เป็นวิชาเป็นการเรียนที่ถูกต้องใช่ไหมคะ ช่วยกันคิดนะคะ ช่วยกันหาคำตอบ

ภาพที่สุดท้ายค่ะ ภาพที่สิบห้านะคะ ก็หลังจากที่ทำการบ้านเสร็จเรียบร้อยแล้วใช่ไหมคะ ก็ยังไม่ได้เย็นมากนักนะคะ ก็อาจจะทำไม่นานนะ ประมาณหนึ่งชั่วโมงนะ แล้วก็เด็กผู้ชายที่ใส่แว่นก็ขอตัวกลับบ้านก่อนนะคะ ก็เหลือแต่เด็กผู้ชายผมตั้งใช่ไหมคะ ที่ออกมาส่งเพื่อนนะ ออกมายืนอยู่หน้าประตูบ้านนะคะ แล้วก็ออกมาส่งเพื่อนนะคะ อันนี้แล้วก็เด็กก็อายุเท่ากันใช่ไหม ไม่ต้องสวัสดีกันเนอะ ก็แค่โบกมือบ๊ายบาย บอกว่า เออไปละนะ ไปละนะ เดี๋ยวพรุ่งนี้เจอกันตอนเช้านะที่โรงเรียนนะ เด็กผู้ชายว่า เออ ไปแล้วไปละ โอเค เดินกลับบ้านดีๆ นะ ก็ล่ำลาทักทายกันนะคะ เขาเรียกว่าล่ำลากัน ผู้ชายใส่แว่นก็โบกมือบ๊ายบาย แล้วก็เดินกลับบ้านของตัวเองไปนะคะ แล้วก็เด็กผู้ชายผมตั้งก็ยืนโบกมือเพื่อนนะคะ แล้วก็คิดว่าหลังจากที่เพื่อนไปแล้วก็เดินกลับเข้าบ้านนะคะ สังเกตว่าก็ยังไม่มืดเท่าไหร่นะ ก็ในภาพก็ยังเป็นแสงสว่างอยู่นะคะ เด็กก็เดินกลับบ้านไปนะคะ

สำหรับภาพนี้ก็มีเพียงเท่านี้นะคะ ก็เป็นหนึ่งวันนะคะ ในโรงเรียนนะคะ ก็มีกิจกรรมอะไรบ้าง ก็มีการเข้าแถวนะคะ ในช่วงแปดโมงใช่ไหมคะ แล้วก็มีการเรียนที่โรงเรียน ในบางครั้งอาจจะมีการทำข้อสอบเก็บคะแนนนะคะ แล้วช่วงกลางวันก็มีพักกลางวัน มีวิชากีฬานะคะ แล้วก็หลังจากนั้นก็ต้องกลับมาทำการบ้านที่บ้านด้วย ค่ะ สำหรับภาพนี้ก็มีเพียงเท่านี้นะคะ เอาไว้เจอกันในโอกาสต่อๆ ไปนะคะ สำหรับภาพต่อไปนะคะ สำหรับภาพนี้สวัสดีค่ะ